sagorsarker/bangla-wikipedia huggingface dataset:
যশস্বিনী সিং দেসওয়াল

যশস্বিনী সিং দেশওয়াল একজন ভারতীয় মহিলা স্পোর্ট শ্যুটার। তিনি রিও ডি জেনিরোতে ২০১৯ আইএসএসএফ বিশ্বকাপে ১০ মিটার এয়ার পিস্তল বিভাগে স্বর্ণপদক জিতেছিলেন এবং ২০২০ গ্রীষ্মকালীন অলিম্পিকে ভারতের পক্ষে কোটা অর্জন করেছিলেন।
যশস্বিনীর জন্ম ১৯৯৭ সালের ৩০শে মার্চ নতুন দিল্লিতে । তার বাবা এসএস দেশওয়াল একজন আইপিএস অফিসার যিনি ইন্দো-তিব্বত সীমান্ত পুলিশের মহাপরিচালক এবং মা সরোজ দেশওয়াল পাঁচকুলায় আয়কর প্রধান কমিশনার হিসাবে কর্মরত।
২০১৯ সালে, যশস্বিনী রিও ডি জেনিরোতে ২০১৯ আইএসএসএফ বিশ্বকাপে স্বর্ণপদক জিতেছিলেন এবং ভারতের জন্যে ২০২০ গ্রীষ্মকালীন অলিম্পিকের কোটা অর্জন করেন। চূড়ান্ত পর্বে তিনি প্রাক্তন অলিম্পিক এবং বিশ্ব চ্যাম্পিয়ন ওলেনা কোস্টেভিচকে পরাজিত করেছিলেন।
সিয়োন

সিয়োন ( "Ṣîyōn", ; ) বা জায়োন হলো হিব্রু বাইবেলে উল্লিখিত একটি স্থানের নাম যা যিরূশালেম ও সমগ্র ইস্রায়েল দেশের সমার্থক হিসাবে ব্যবহৃত হয়।
এই নামটি হিব্রু বাইবেলের ২ শমূয়েল (৫:৭) পুস্তকে পাওয়া যায়, এই পুস্তকটি খ্রীষ্টপূর্ব মধ্য ৬ষ্ঠ শতাব্দীর পূর্বে বা কাছাকাছি সময়ে রচিত হয়েছিল। এটি প্রকৃতপক্ষে যিরূশালেমের একটি নির্দিষ্ট পাহাড়কে (সিয়োন পর্বত) নির্দেশ করে যা মোরিয়া পর্বতের (মন্দির পর্বত) দক্ষিণদিকে অবস্থিত।
"সিয়োন" ("ṣiyôn") শব্দের ব্যুৎপত্তি অনিশ্চিত।
পুরাতন নিয়মের শমূয়েলের পুস্তকে (২ শমূয়েল ৫:৭) দায়ূদ কর্তৃক জয় করা একটি যিবূষীয় দুর্গের নাম হিসাবে উল্লেখিত এই শব্দটির উৎস ইস্রায়েলীয়দের পূর্ববর্তী বলে মনে হয়। সেমেটিক হলে এটি ইব্রীয় শব্দমূল সিয়্যন ṣiyyôn (“প্রাসাদ”) বা ইব্রীয় সিয়্যা ṣiyya (“শুষ্ক ভূমি” বা “মরুভূমি”, যিরমিয় ৫১:৪৩) থেকে উদ্ভূত হতে পারে। হুরীয় শব্দ সেয়া "šeya" (“নদী” বা “স্রোত”)-এর সাথে একটি অসেমিটিক সম্পর্কের এবং একটি হিত্তীয় উৎসেরও পরামর্শ দেওয়া হয়েছে।
শব্দটির ৎসিয়োন ("Tzion", তিবিরীয় উচ্চারণরীতি: "Ṣiyyôn") রূপটি তানাখে ১০৮ বার এবং পদাশ্রিত নির্দেশক-সহ "হাৎসিয়োন" ("HaTzion") রূপে একবার আবির্ভূত হয়।
ৎসাদ সাধারণত ইংরেজি বাইবেল অনুবাদে z হিসাবে লিপ্যন্তরিত হয়, তাই বানান Tzion-এর পরিবর্তে Zion হয়। এই প্রচলটি স্পষ্টতই জার্মান লিখনবিধি থেকে উদ্ভূত, যেখানে z সবসময় রূপে উচ্চারিত হয়।
শাহ রুকুন উদ্দিন

শাহ রুকুন উদ্দিন () ছিলেন সিলেট অঞ্চলের চতুর্দশ শতাব্দীর মুসলিম সুফি। রাজনগরে ইসলাম প্রচার ও মুসলিম শাসন প্রতিষ্ঠায় শাহ মালুম বিশেষভাবে জড়িত। ১৩১৫ সালে তিনি শাহ কামাল কাহাফার সাথে যোগ দেন এবং শাহ জালালের সাথে সাক্ষাত করতে তার পিতা খাজা বুরহানউদ্দিন কেতনের সাথে পুনরায় মিলনের জন্য সিলেট অঞ্চলে বেড়াতে গিয়েছিলেন।
শাহ রুকনউদ্দিন ১৩ শতাব্দীতে বাগদাদে জন্মগ্রহণ করেছিলেন। তিনি তার বাবা সৈয়দ আলাউদ্দিনের সাথে যোগ দেন, যিনি শাহ জালালের সাথে এক দশক আগে সিলেটে এসেছিলেন। রুকনউদ্দিন তার ভাই সৈয়দ বাহাউদ্দিন, শাহ তাজউদ্দীন এবং সৈয়দ শামসুদ্দিন সহ তার মামা শাহ কামাল কাহাফার(রহঃ) পিতার সঙ্গে নিয়ে। ও হযরত শাফাই শাহ আউলিয়া(রহঃ) তিনিরা শাহ জালালের সাথে দেখা করার জন্য এবং শাহ কামালের পিতা খাজা বুরহানউদ্দিন কেতনের সাথে পুনরায় মিলিত হওয়ার জন্য ১৩১২ খ্রিস্টাব্দে তারা সিলেটে পৌঁছে এবং দরগাহ মহল্লায় শাহ জালালের অনুসারী হিসাবে কিছুটা সময় কাটিয়েছিল। বাংলাদেশের ময়মনসিংহ ও কিশোরগঞ্জ, সিলেট সুনামগঞ্জ জেলা এসে আস্তানা থেকে ইসলাম ধর্ম প্রচার শুরু করেন।।
তিনি কীভাবে এবং কোন বছর মারা গেছেন তা স্পষ্ট নয়, তবে তাকে রাজনগর উপজেলার কুলাউড়া রোডের (এন ২০৮) কদমহাটায় একটি মাজারে সমাহিত করা হয়েছে। মাজারটি কদমহাটা বাজার জামে মসজিদ এবং রুকনউদ্দিনের নিজস্ব ঈদগাহের নিকটবর্তী। তাঁর উরস ১৩ ফেব্রুয়ারি অনুষ্ঠিত হয় যা তাঁর মৃত্যুর তারিখ হিসাবে বিবেচিত হয়। তাঁর বংশধররা কদমহাতার সিডস হিসাবে পরিচিত, সুপরিচিত কবি সৈয়দ শাহ নূর এবং ভাষাবিদ সৈয়দ মুর্তজা আলী তাঁর বংশধর। তাঁর বংশধররা সাম্পাসি, আকামুরা, কামারচাক এবং বিজলীতেও পাওয়া যায়।
সিরুচেরি

সিরুচেরি দক্ষিণ ভারতের তামিলনাড়ু রাজ্যের চেঙ্গলপট্টু জেলায় অবস্থিত একটি আবাসিক ও অর্থনৈতিক অঞ্চল। একটি চেন্নাই মহানগরের দক্ষিণ দিকে অবস্থিত শহরতলি। মূল চেন্নাই শহর থেকে ৩৫ কিলোমিটার দক্ষিণে পুরাতন মহাবলীপুরম রোড তথা রাজীব গান্ধী সালাই বরাবর নাবলুর ও কেলমবক্কমের মাঝে অবস্থিত গ্রামটি তিরুপোরূর পঞ্চায়েত সমিতির অন্তর্গত।
সিরুচেরিতে রয়েছে সিপকট তথ্যপ্রযুক্তি উদ্যান। সিরুচেরি গ্রামে জমির ওপর স্টেট ইন্ডাস্ট্রিজ প্রোমোশন কর্পোরেশন অব তামিলনাড়ু বা সংক্ষেপে সিপকট নামে এই উদ্যান প্রতিষ্ঠিত হয়। তামিলনাড়ুর সাইবার কোরিডরও এইখানে নিজেদের একটি দপ্তর খোলার জন্য উৎসাহ দেখিয়েছেন। পৃথক সাব-স্টেশন, বিদ্যুৎ সরবরাহ, টেলিফোন পরিষেবা, উচ্চগতির ডেটা সংযোগ প্রভৃতি প্রাথমিক তথ্যপ্রযুক্তি চাহিদাগুলি পরিকল্পনামাফিক রয়েছে। বেশ কিছু আইটি কোম্পানি এখানে নিজেদের প্লট নির্দিষ্ট করেছে আবার কিছু কোম্পানি তাদের দপ্তর গড়ে নিজেদের সুবিধামতো কাজ শুরু করে দিয়েছে। প্রথম পর্যায়ে ২৫০ একর জমির ওপর কাজ শুরু হয়, যা ২০২১ খ্রিস্টাব্দের জুলাই মাসে পুরোপুরি শেষ হবে বলে আশা করা হচ্ছে।
সিরুচেরি মূল বাসস্টপটি রয়েছে সিপকটের দিকে রাজীব গান্ধী সালাইয়ের ওপর। বাস পরিষেবার মাধ্যমে সরাসরি সঈদাপেট, কেলমবক্কম, আদিয়ার, তিরুবান্মিয়ুর, তিরুপোরূর, তাম্বরম, কোবলম, চেন্নাই সেন্ট্রাল, ব্রডওয়ে, অম্বাত্তুর, শোলিঙ্গনলুর যাওয়া যায়।
২০১১ খ্রিস্টাব্দে ভারতের জনগণনা অনুসারে সিরুচেরির জনসংখ্যা হয় ১,৩৪৬ জন, যেখানে পুরুষ ৬৬৯ জন ও নারী ৬৭৭ জন অর্থাৎ প্রতি হাজার পুরুষে ১,০১২ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ১৬৪ জন যেখানে শিশুপুত্র সংখ্যা ৮৯ জন এবং শিশুকন্যা সংখ্যা ৭৫ জন। জনসংখ্যা অনুপাতে শিশু ১২.১৮ শতাংশ। লোকালয়ের সাক্ষরতার হার ছিল ৮০.৬৩ শতাংশ যেখানে পুরুষ সাক্ষরতার হার ৮৩.৭৯ শতাংশ ও নারী সাক্ষরতার হার ৭৭.৫৭ শতাংশ। এখানে মোট পরিবার সংখ্যা ৩৩৫ টি। মোট তফশিলি জাতি ও তফশিলি উপজাতি যথাক্রমে ৬১২ ও ১৭৭ জন। মোট শ্রমজীবী ৫৩৫ জন।
আলাকা ইমারেত মসজিদ

আলাকা ইমরেত মসজিদ ( ) বা ইশাক পাশা মসজিদ ( ), আক্ষরিক অর্থে "রঙিন মসজিদ", গ্রিসের থেসালোনিকিতে অবস্থিত, ১৫শ শতাব্দীর একটি অটোম্যান স্থাপত্যশৈলীর মসজিদ।
মসজিদটি অটোম্যান সম্রাজ্যের প্রাক্তন প্রধানমন্ত্রী ইশাক পাশার নির্দেশে ১৪৮৪ অথবা ১৪৮৭ সালে নির্মিত হয়েছিল। মসজিদটি সালাত আদায়ের স্থান ও একটি ইমারেত (তুরস্কের সরকারি দাতব্য লঙ্গরখানা) সহ নির্মিত হয়েছিল। বর্তমানে মসজিদ এবং ইমারেতটি আর ব্যবহার হচ্ছে না। মসজিদটি ইংরেজি অক্ষর 'T'-এর উল্টা সমতল পরিকল্পনায় নির্মিত যা প্রাথমিক অটোম্যান স্থাপত্যরীতির সাধারণ বৈশিষ্ট্য। মূল নামাজ আদায়ের ঘরটি দুটি বড় গম্বুজ দ্বারা আচ্ছাদিত, এছাড়া পাঁচটি ছোট গম্বুজ দ্বারা আবৃত একটি পোর্টিকো রয়েছে। নির্মাণের সময় মসজিদে একটি মিনার ছিল। ১৯১২ সালের পরে থেসালোনিকি গ্রীক সেনাবাহিনী কর্তৃক মুক্ত করে আধুনিক গ্রিসের সাথে যুক্ত করে। এসময় গ্রিক সেনাবাহিনী মসজিদের মিনার ধ্বংস করে। মিনারটির এখনও পুনর্নির্মাণ চলছে।
শূল

শুল ঈশ্বর নিবাস পরিচালিত ১৯৯৯ সালের ভারতীয় হিন্দি ভাষার অ্যাকশন অপরাধ চলচ্চিত্র। রাম গোপাল বর্মা রচিত ও প্রযোজিত চলচ্চিত্রটি বিহারের রাজনীতিবিদ-অপরাধী জোট ও রাজনীতির অপরাধীকরণ এবং একজন সৎ পুলিশ অফিসারের জীবনে প্রভাব তুলে ধরা হয়েছে। এতে মনোজ বাজপেয়ী সৎ পুলিশ ইনস্পেক্টর সমর প্রতাপ সিং এবং সায়াজি শিন্দে রাজনীতিবিদ মোঃ শাহাবুদ্দিনের উপর ভিত্তি করে রচিত চিত্তবিকারগ্রস্থ অপরাধী-রাজনীতিবিদ বাচ্চু যাদব চরিত্রে অভিনয় করেছেন। শিল্পা শেট্টির অংশগ্রহণকৃত "ম্যাঁয় আয়ি হুঁ ইউপি বিহান লুঠনে" গানটি চার্টবাস্টার হয়ে ওঠে। এই চলচ্চিত্রটির স্বত্ব শাহরুখ খানের রেড চিলিজ এন্টারটেইনমেন্টের মালিকানাধীন।
চলচ্চিত্রটির কিছু অংশের শুটিং হয়েছে বিহারের মতিহারিতে। হায়দরাবাদের রাজ্য আইনসভায় ছবিটির চরম অবস্থার চিত্রায়ন হয়েছিল। চলচ্চিত্রটি শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার অর্জন করে, এবং ভারতের আন্তর্জাতিক চলচ্চিত্র উত্সব এবং টরন্টো আন্তর্জাতিক চলচ্চিত্র উত্সবে প্রদর্শিত হয়। "ইন্ডিয়া টুডে" চলচ্চিত্রটিকে দশকের "সেরা পুলিশি চলচ্চিত্র" হিসেবে উল্লেখ করেছে।
"শূল" চলচ্চিত্রটির সুরায়োজন করেছেন সন্দীপ চৌটা এবং গানের সুর করেছেন শঙ্কর-এহসান-লায়। গীত রচনা করেছেন সমীর। গানে কণ্ঠ দিয়েছেন কবিতা কৃষ্ণমূর্তি, শঙ্কর মহাদেবন, বেবি অনঘ, সপ্না আবস্তি, চেতন শশীতাল ও সুখবিন্দর সিং।
তাফসির আল মাতুরিদি

তাফসির আল-মাতুরিদি হল - তাওয়িলাত আহলে সুন্নাহ (আরবি: تأويلات أهل السنة (আহলে সুন্নাহ-এর ব্যাখ্যা) বা তাওয়িলাতুল কুরআন (আরবি: تأويلات القرآن) 'কুরআনের ব্যাখ্যা), যা "তাফসির আল-মাতুরিদি (আরবি: تفسير الماتريدي) নামেই বেশি পরিচিত, এটি একটি শাস্ত্রীয় সুন্নি তাফসির (কুরআনের অনুচ্ছেদে), যা হানাফি আলেম আবু মনসুর আল-মাতুরিদি (মৃত্যুঃ ৩৩৩/৯৪৪) রচিত, যিনি আত তাবারির সমসাময়িক ছিলেন।
মাজমাউজ জাওয়াইদ

মাজমাউজ জাওয়াইদ ওয়া মানবাউল ফাওয়াইদ (আরবি: مجمع الزوائد ومنبع الفوائد ; ইংরেজি: "Majmauz Zawaid wa Manbaul Fawaid" ) সংক্ষেপে মাজমাউজ জাওয়াইদ হল মুসলমানদের একটি প্রসিদ্ধ হাদিস গ্রন্থের নাম, যা দ্বিতীয় পর্যায় ভুক্ত হাদিস সংকলনগুলোর একটি। এটি রচনা করেছিলেন আলি ইবনে আবু বাকার আল হায়সামি (১৩৩৫ বা ১৪০৪ খ্রিঃ) । এটি পূর্ববর্তী প্রাথমিক সংগ্রহগুলির 'অনন্য' হাদিস সংকলন ।
আল-কাত্তানি মাজমাউজ জাওয়াইদ সম্পর্কে বর্ণনা করন, "হাদীসের সর্বাধিক উপকারী বই থেকে প্রাপ্ত বরং এর তুলনা করার মতো কোন বই নেই এবং এর সমতুল্য রচনা এখনও হয়নি।" লেখক প্রতিটি হাদীসের সত্যতা সম্পর্কে ভাষ্য সরবরাহ করেন এবং কিছু বর্ণনাকারীর মূল্যায়ন করেন।
ইমাম নববির চল্লিশ হাদিস

নববির চল্লিশ হাদিস (আরবি : الأربعون النووية - "আল আরবাউনান নাওয়াউইয়্যাহ") হল চল্লিশ হাদীস সংবলিত বই সমুহের মধ্যে একটি প্রসিদ্ধ বই, যা ইমাম আন-নববী রচিত চল্লিশটি হাদিসের সংকলন । যার বেশিরভাগ সহীহ মুসলিম ও সহীহ বুখারী থেকে চয়ন কৃত । হাদিসের এই সংগ্রহটি শতাব্দীকাল ধরে বিশেষভাবে মূল্যবান বলে বিবেচিত হয়েছে কারণ এটি ইসলামি আইনশাস্ত্রের অন্যতম নামী ও শ্রদ্ধেয় কর্তৃপক্ষের দ্বারা ইসলামি ধর্মীয় আইন বা শরীয়াহ-এর গোড়াপত্তনে অবদান রয়েছে । এই সংগ্রহটি একত্রিত করার ক্ষেত্রে এটিই ছিল লেখকের স্পষ্ট লক্ষ্য যে,- "প্রতিটি হাদিসই ধর্মের একটি মহান ভিত্তি (কায়িদা ʿআজিমা), ধর্মীয় পন্ডিতদের দ্বারা বর্ণিত 'ইসলামের অর্ধেক' বা ' এর তৃতীয়টি 'বা এর মতো, এবং এটিকে একটি নিয়ম হিসেবে এই চল্লিশটি হাদিসকে বিশুদ্ধ (সহিহ) হিসেবে শ্রেণীবদ্ধ করা হয়েছে ।" এই রচনাটি হাদিসের "আরবাআনিয়াত" ধারার সর্বাধিক প্রতিনিধি।
১২৬ নং ওয়ার্ড, কলকাতা পৌরসংস্থা

ওয়ার্ড নং ১২৬ রাজ্য পশ্চিমবঙ্গ এর কলকাতা পৌরসংস্থার বরো নং ১৬ (আগের ১৪)র একটি প্রশাসনিক বিভাগ। অঞ্চলটি সরশুনা এবং পশ্চিম বড়িশা নিয়ে গঠিত।
১২৬ নং ওয়ার্ডের উত্তরে হো চি মিন সরণি সীমাবদ্ধ; পূর্বদিকে ডায়মন্ড হারবার রোড; দক্ষিণে স্মরণ কালীটোলা রোড, নারায়ণ রায় রোড, কে কে রায় রোড এবং পশ্চিম বরিশা মাউজা; এবং পশ্চিমে পশ্চিম বরিশা এবং সরসুনা মাউজা, বাগপোটা রোড, যাদব ঘোষ রোড এবং সরসুনা মেইন রোড ধরে টানা একটি লাইনের সাথে। 
ওয়ার্ডটি কলকাতা পুলিশের ঠাকুরপুকুর থানা পরিবেশন করে। 
বেহালা মহিলা থানা দক্ষিণ পশ্চিম বিভাগের অধীনে সমস্ত পুলিশ জেলাগুলিকে অন্তর্ভুক্ত, অর্থাৎ সরসুনা, তারাতলা, বেহালা, পর্ণশ্রী, ঠাকুরপুকুর এবং হরিদেবপুর। 
ভারতের ২০১১ সালের আদম শুমারি অনুসারে, কলকাতা পৌর কর্পোরেশনের ১২৬ নং ওয়ার্ডের মোট জনসংখ্যা ছিল ৩১,৬৩১ জন, যার মধ্যে ১৫,৭৫৬ (৫০%) পুরুষ এবং ১৫,৮৭৫ (৫০%) মহিলা ছিলেন। 6 বছরের নিচে জনসংখ্যা ছিল ১,৯৮৩। ১২৬ নং ওয়ার্ডে মোট সাক্ষরতার সংখ্যা ছিল ২৭,৮০৩ (৬ বছরের বেশি জনসংখ্যার ৯৩.৭৮%)। 
ওয়ার্ডটি একটি সিটি পৌর কর্পোরেশন কাউন্সিলের নির্বাচনী অঞ্চল এবং বেহালা পশ্চিম বিধানসভা কেন্দ্রের একটি অংশ।
সুলতান আলম শাহ ইসলামি কলেজ

সুলতান আলম শাহ ইসলামি কলেজ (সংক্ষেপে: কিআইএসএএস; পূর্বে: "কোলেজ ইসলাম ক্লাং" নামে পরিচিত) মালয়েশিয়ার সেলাঙ্গর রাজ্যের ক্লাং শহরে অবস্থিত একটি শিক্ষা প্রতিষ্ঠান। ২০১০ সালে শিক্ষা মন্ত্রণালয় স্কুলটিকে "সেকোলাহ বেরপ্রেস্টাসি টিংগি" (সেরা স্কুল) হিসাবে মনোনীত করে। অন্যান্যগুলোর মধ্যে স্কুলটিকে সিলাত এবং নাশিদ দলের জন্য উল্লেখযোগ্য করা হয়েছে। স্কুলটি আরবি ভাষা, জনসমক্ষে কথা বলার দক্ষতা এবং সিলাত ইত্যাদির মতো কার্যক্রম চালু করেছে। ২০১৩ সালে সিজিল পেলাজরণ মালয়েশিয়া (এসপিএম)-তে স্কুলটি ১.২৭ জিপিএস পায়।
১৯৫৫ সালে (১৩৭৪ হিজরি) ইসলামিক কলেজ অফ মালয়ায় ("মালয়" : "কোলেজ ইসলাম মালায়া", কেআইএম) প্রতিষ্ঠিত হয়েছিল। ক্লাং থেকে আধা মাইল দূরে জালান কোটা রাজা শহরের প্রায় ১৪.৩ একর এলাকা জুড়ে কেআইএম নির্মিত হয়েছিল।
কলেজটির ভবনটি প্রথমে একটি প্রাসাদ হিসাবে প্রতিষ্ঠিত হয়েছিল। পরবর্তীকালে সুলতান হিসামউদ্দিন আলম শাহ আল-হজ এই উদ্দেশ্যে ভবনটি দান করেন যে, এটি এমন পণ্ডিতদের জন্ম দেবে যারা আল্লাহর নির্দেশনা অনুসরণ করবে, সমাজকে ইসলামের চেতনায় আলোকিত করবে এবং সকল অন্যায় ও অজ্ঞতা দূর করবে।
১৯৬৬ সালে (১৩৮৬ হিজরি) কলেজটি পেটালিং জয়া (বর্তমান আন্তর্জাতিক ইসলামিক বিশ্ববিদ্যালয় মালয়েশিয়া) এবং বাঙ্গি (বর্তমান মালয়েশিয়ার জাতীয় বিশ্ববিদ্যালয়ের ইসলামিক শিক্ষা বিভাগ)-তে একটি নতুন ভবনে স্থানান্তরিত হয়। তবুও ক্লাংতে তার পাঠ্যক্রম অব্যাহত রাখে।
১৯৬৭ সালে শিক্ষা মন্ত্রণালয় কর্তৃক একটি সরকারী সাহায্যপ্রাপ্ত কলেজে রূপান্তরিত হয়। যা ক্লাং ইসলামিক কলেজ নামে পরিচিত ("মালয়" : "কোলেজ ইসলাম ক্লং", কেআইকে)। অবশেষে ১৯৭২ সালে এটি দুর্দান্ত সুবিধা সহ একটি সম্পূর্ণ আবাসিক কলেজে পরিণত হয়েছিল।
১৯৮৯ সালে সুলতান সালাহউদ্দিন আবদুল আজিজ শাহ আল-হাজ দ্বারা কেআইকে সুলতান আলম শাহ ইসলামি কলেজ ("মালয়" : "কোলেজ ইসলাম সুলতান আলম শাহ", কিআইএসএএস) নামকরণ করা হয়। এখনও অবধি প্রাক্তন সুলতানের প্রাসাদটি এখনও আছে।
২০০৭ সালে কিআইএসএএস একটি ক্লাস্টার স্কুল এবং ২০১০ সালে মালয়েশিয়ার জাতীয় সেরা কলেজ (মালয়েশিয়াতে সেকোলাহ বের্প্রেস্টাসি টিংগি নামে পরিচিত) হিসাবে স্বীকৃত হয়।
"পার্সাতুয়ান প্রাক্তন ছাত্র কোলেজ ইসলাম, ক্লাং, মালয়েশিয়া (অ্যালকিস)" ইসলামিক কলেজের প্রাক্তন ছাত্রদের সংগঠন। ইসলামিক কলেজ তিনটি হলঃ
অ্যালকিসকে ইসলামিক কলেজের প্রাক্তন শিক্ষার্থীদের সংগঠন, ক্লাং, মালয়েশিয়া বা পার্সাতুয়ান কোলেজ ইসলামের প্রাক্তন শিক্ষার্থীদের সংগঠন, ক্লাং, মালয়েশিয়া (অ্যালকিস) নামেও পরিচিত।
আল-মুহাইমিন

মুহাইমিন "(" ) আল্লাহর ৯৯টি নামের অন্যতম একটি নাম, যার অর্থ "পরিপূর্ণ" "রক্ষণাবেক্ষণকারী", "রক্ষক", "অভিভাবক", "প্রতিপালনকারী"।
কাসিমিয়ে মাদ্রাসা

কাসিমিয়ে মাদ্রাসা বা কাসিম পাশার মাদ্রাসা তুরস্কের ইল প্রদেশের মার্দিন শহরে অবস্থিত একটি পুরাতন মাদ্রাসা ()।
মাদ্রাসাটি পুরানো মর্দিন শহরের কেন্দ্রের দক্ষিণ-পশ্চিমে অবস্থিত। মাদ্রাসাটির উচ্চতা প্রায় ।
আরাতুকিদ রাজবংশের আনাতোলীয় বেয়লিক এসা বে মাদ্রাসাটির প্রথম পৃষ্ঠপোষক। তবে ভবনটি পুরোপুরি নির্মাণের আগে ১৪০৭ সালে তিনি কারাকয়ুনলুর বিরুদ্ধে যুদ্ধে নিহত হন। শহরটি আক্কুয়েনলু তুর্কমেনীদের অধীনে আসার পর পুনরায় ভবনের নির্মাণকাজ শুরু করা হয়। আক্কুয়েনলু সুলতান মুইজ-আল-দীনের পুত্র কাসেম ভবনের নির্মাণকাজটি শেষ করে। এটি ১৪৬৯ সালে উদ্বোধন করা হয়।
১৯২৪ সালে তুরস্কের সমস্ত মাদ্রাসাগুলো ধর্মীয় জীবনের উপর একটি সাধারণ আক্রমণ এবং সমাজকে অধর্মীয় করার একটি সর্বাত্মক প্রচেষ্টার মাধ্যমে বন্ধ করে দেওয়া হয়।
মূল ভবনটি আয়তক্ষেত্রাকার। অলঙ্কৃত প্রবেশ পথটি দক্ষিণ দিক অবস্থিত। উঠোনে একটি জলাশয় আছে। জলাশয়ের জল সরু চেরা দিয়ে প্রবাহিত হয় যা মৃত্যু এবং পুল সিরাতের প্রতিনিধিত্ব করে (ইসলামী বিশ্বাসে জাহান্নামের উপর একটি সরু পথ যা স্বর্গের দিকে নিয়ে যায়)। শ্রেণিকক্ষগুলি জলাশয়টিকে ঘিরে অবস্থিত। শ্রেণিকক্ষের দরজার উচ্চতা ইচ্ছাকৃতভাবে কম রাখা হয়েছে যাতে শিক্ষার্থীরা প্রবেশের সাথে সাথে তাদের শিক্ষকদের সামনে শ্রদ্ধার সাথে মাথা নত করে।
আইওয়ানের উত্তরে ইসমাইল আল-জাযারি নকশাকৃত একটি হাতির ঘড়ি রয়েছে। ইসমাইল আল-জাযারি আর্টুকলু বেইলিকের প্রাথমিক যুগের এক মুসলিম প্রকৌশলী।
জিনজিরিলি মসজিদ, সেরেস

জিনজিরিলি মসজিদ ( ,তুর্কি ভাষায় অর্থ "শিকলের মসজিদ"), গ্রিসের উত্তরাঞ্চলীয় সেরেস শহরের একটি ঐতিহাসিক মসজিদ । সেরেসের দক্ষিণ-পশ্চিম কোনে অবস্থিত ষোড়শ শতকে নির্মিত মসজিদটির স্থাপত্যরীতিতে মিমার সিনানের স্থাপত্যকৌশলের প্রভূত বৈশিষ্ট্য বিদ্যমান।
মসজিদটি শহরের দক্ষিণ-পশ্চিম কোণে অবস্থিত। এটি একটি মাঝারি আকারের মসজিদ। যেখানে পূর্ব, উত্তর এবং পশ্চিম দিকে দুইতলা বিশিষ্ট পোর্টিকোসহ একটি কেন্দ্রীয়, বর্গাকার নামাজের স্থান রয়েছে; কিবলা দক্ষিণ দিকে অবস্থিত, যখন প্রবেশ পথটি উত্তর দিক থেকে। কেন্দ্রীয় স্থানটি একটি গম্বুজ দ্বারা আচ্ছাদিত, অন্যদিকে পোর্টিকোগুলি শীর্ষস্থানীয় শিবিরের গম্বুজ দ্বারা। মিম্বর ভবনের দক্ষিণ-পশ্চিম কোণে অবস্থিত। এটি মার্বেল দ্বারা তৈরি, এবং গ্রিসে আজও টিকে থাকা অন্যতম সেরা মার্বেলের কাজের উদাহরণ। প্রবেশদ্বারে কলামগুলির মধ্যে ফাঁকা স্থানগুলির উপরে ছোট গম্বুজগুলি শীর্ষে একটি কলাম-সমর্থিত বারান্দা বৈশিষ্ট্যযুক্ত। মূল কাঠামোর গাঁথুনীতে ইট দিয়ে ঘেরা বা রুক্ষ পাথরের বৈশিষ্ট্য রয়েছে, বারান্দাটি পুরোপুরি চুনাপাথরের আশলারযুক্ত।
মসজিদটির স্থাপত্যরীতি এবং ভুমি পরিকল্পনা ও নকশায় ১৬শ শতাব্দীর শেষের দিকের অটোম্যান স্থাপত্যরীতির সাধারণ বৈশিষ্ট্য বিদ্যামান। এতে মিমার সিনানের স্থাপত্য কৌশল অনুসরণ করা হয়েছে, যা একই সময় ইস্তাম্বুলের মসজিদ্গুলিতে দেখা যায়।
ইসলামিক ইউনিয়ন অব হংকং

ইসলামিক ইউনিয়ন অব হংকং (), চীনের হং কং এর একটি ইসলামী দাতব্য এবং অলাভজনক সংস্থা। ইউনিয়নের সদর দফতর আম্মার মসজিদ এবং ওসমান রামজু সাদিক ইসলামিক সেন্টারে অবস্থিত। 
এই সংগঠনটি প্রায় ৮০ বছর আগে দক্ষিণ এশিয়া এবং উপকূলবর্তী দক্ষিণ-পূর্ব এশিয়ার মুসলমানরা প্রতিষ্ঠা করেছিলেন, যারা চীন প্রজাতন্ত্রের সাথে বাণিজ্য করতে ব্রিটিশ হংকংয়ে অবস্থান করতেন। ১৯৮০ সালে, ব্রিটিশ হংকং সরকারের দ্য কোম্পানিজ অধ্যাদেশের অধীনে আইনী সত্তা হিসাবে অন্তর্ভুক্তির প্রয়োজনীয়তা পূরণ করতে সংস্থাটির গঠনতন্ত্র সংশোধন করা হয়েছিল। 
সংগঠনটি নিয়মিতভাবে বিভিন্ন ভাষায় যেমন ইংরেজী, ইন্দোনেশিয়, চাইনিজ এবং ফিলিপিনো তে বিভিন্ন ধরনের ক্লাস, যেমন সেলাই, দাওয়াহ, সূচিকর্ম, হস্তশিল্প, কম্পিউটার, ইংরেজী ভাষা, মার্শাল আর্ট, কুরআন, আযান ইত্যাদি নিয়ে থাকে।
টেট্রাডেকেন

টেট্রাডেকেন হলো একটি জৈব যৌগ। এটি একটি চোদ্দ কার্বন বিশিষ্ট সম্পৃক্ত হাইড্রোকার্বন। টেট্রাডেকেনের রাসায়নিক সংকেত হল CH। টেট্রাডেকেন চোদ্দটি কার্বন পরমাণু নিয়ে যে শৃঙ্খল গঠিত করে, তাতে তিনটি করে হাইড্রোজেন পরমাণু দুই প্রান্তের শেষ দুটি কার্বন পরমাণুর সাথে যুক্ত থাকে। আর দুটি করে হাইড্রোজেন পরমাণু বাকি অন্যান্য বারোটি কার্বন পরমাণুর প্রত্যেকটির সাথে যুক্ত হয়।
টেট্রাডেকেন একটি বর্ণহীন তরল। জলের থেকে হালকা। এর ঘনত্ব ০.৭৬২ গ্রাম/সিসি।
তারাতলা

তারাতলা ভারতের পশ্চিমবঙ্গ, কলকাতার একটি পাড়া। এটি শহরের দক্ষিণ অংশে অবস্থিত। 
তারাতলা কলকাতার দক্ষিণে অবস্থিত, গার্ডেন রিচে (পশ্চিম এবং উত্তর-পশ্চিম), বেহালা (দক্ষিণ ও দক্ষিণ-পূর্ব), মমিনপুর এবং মাঝেরহাট (উত্তর) এবং নিউ আলিপুর (পূর্ব) দ্বারা বেষ্টিত। তারাতলা আলিপুরের সাথে মাঝেরহাট ব্রিজের সাথে যুক্ত।
তারাতলায় উচ্চতর পড়াশোনার জন্য অনেকগুলি শিক্ষা প্রতিষ্ঠান যেমন হোটেল ম্যানেজমেন্ট কোলকাতা, মেরিন ইঞ্জিনিয়ারিং ও গবেষণা ইনস্টিটিউট রয়েছে has 
তারাতলা থানাটি কলকাতা পুলিশের দক্ষিণ-পশ্চিম বিভাগের অন্তর্গত। কলকাতা-৭০০০৮৮-এর তারতলা রোডে ৬৩ নম্বরে অবস্থিত, এটি পুলিশ জেলাটির সীমানা রয়েছে, যা "উত্তরের" সাথে হিমান্ডার হার্বার রোড থেকে বন্দর কমিশনারের পশ্চিম সীমানা পর্যন্ত দক্ষিণাঞ্চলের পুরাতন বাজেট বাজেল রেলপথের দক্ষিণে বদ্ধ হয়; "পূর্ব দিকে" ডায়মন্ড হারবার রোড দিয়ে (রাস্তা বাদে) মাঝেরহাট ব্রিজ থেকে সিপিসি জমির চূড়ান্ত দক্ষিণের সীমা এবং কলকাতা পৌর সীমানার সীমাও রয়েছে। তারপরে বন্দর কমিশনার বন্দরভূমি পার্কটি রাজা সন্তোষ রোডের সংযোগস্থল দিয়ে এবং রাস্তাটি পেরিয়ে, পরে রাজা সন্তোষ রোডের দক্ষিণ পাশ দিয়ে সোজা পশ্চিমে ছুটে চলেছে যেখানে ডায়মন্ড হারবার রোডের সাথে দেখা হয়, মাঝেরহাট ব্রিজের উচ্চ স্তরের যোগাযোগ অংশটি, তারপরে দক্ষিণের দিকে ডায়মন্ড হারবার রোডের পূর্ব পাশ এবং মাঝেরহাট ব্রিজের মাঝেরহাটে রেললাইনের উত্তর সীমানা পর্যন্ত; "দক্ষিণে" ডায়মন্ড হারবার রোড থেকে সিপিসির চূড়ান্ত দক্ষিণ সীমানা স্তম্ভগুলি কলকাতা পৌর সীমানা বরাবর পশ্চিম-ওয়ার্ডগুলিতে অবতরণ করে, যেখানে এটি বনমালী নস্কর রোডের উত্তর দিক দিয়ে বনমালী নস্কর রোডের সাথে মিলিত হয়ে দক্ষিণে বাজ বাজেড রোডের সংযোগস্থল পর্যন্ত এবং সেখানে বামন বাজ রোডের সংযোগস্থল হয়। সিপিসি জমির পশ্চিম সীমানা; এবং "পশ্চিমে" সিপিসির পশ্চিম সীমানা বরাবর বুজে বাজেড রোড থেকে পুরানো বাজেট বাজেট রেলপথ লাইন ক্রসিং পর্যন্ত। 
পোস্ট অফিসে (তারাতলা রোড এসও) এর পিন কোড হ'ল ৭০০০৮৮
১৪১ নং ওয়ার্ড, কলকাতা পৌরসংস্থা

ওয়ার্ড নং ১৪১, কলকাতা পৌরসংস্থা কলকাতা পৌরসংস্থার বরো নং ১৫-এর একটি প্রশাসনিক বিভাগ। এটি ভারতীয় রাজ্য পশ্চিমবঙ্গ এর গার্ডেনরিচ এ অবস্থিত বাদরতলা এবং রাজাবাগান এর অংশ নিয়ে গঠিত।
১৪১ নম্বর ওয়ার্ড উত্তরে হুগলি নদীর তীরে অবস্থিত; পূর্বদিকে হুগলি এবং গার্ডেন রিচ রোড, জেলিয়াপাড়া রোড, বাগদিপাড়া রোড এবং ভাগা খাল রোডের দক্ষিণ তীরের মধ্যে একটি রেখা রয়েছে; দক্ষিণে গার্ডেন রিচ রোড, ডাঃ আবদুল কবির রোড, জেলিপাড়া রোড এবং কৈলাশ মিস্ত্রি লেন; এবং পশ্চিমে হুগলি নদীর পূর্ব পাড়ে। 
ওয়াটগঞ্জ মহিলাদের থানা, ১৬ ওয়াটগঞ্জ স্ট্রিট, কলকাতা-৭০০ ০২৩ এ অবস্থিত এর অধিক্ষেত্রে অধীনে সমস্ত পুলিশ জেলার জুড়ে বিভাগ অর্থাৎ উত্তর বন্দর, দক্ষিণ বন্দর, ওয়াটগঞ্জ, পশ্চিম বন্দর, গার্ডেন রিচ, একবলপুর, নাদিয়াল, রাজাবাগান এবং মেটিয়াব্রুজ। 
ভারতের ২০১১ সালের আদম শুমারি অনুসারে, কলকাতা পৌরসংস্থার ১৪১ নং ওয়ার্ডের মোট জনসংখ্যা ছিল ৪১,১৫২ জন, যার মধ্যে ২১,৪৫২ (৫২%) পুরুষ এবং ১৯,৭০০ (৪৮%) মহিলা ছিলেন। ৬ বছরের নিচে জনসংখ্যা ছিল ৫,৩৮৩। ১৪১ নং ওয়ার্ডে মোট সাক্ষরতার সংখ্যা ছিল ২,৮৮০ (6 বছরের বেশি জনসংখ্যার 75.1.১৫%)। 
ওয়ার্ডটি একটি সিটি মিউনিসিপাল কর্পোরেশন কাউন্সিলের নির্বাচনী অঞ্চল গঠন করে এবং মতিয়াবুরুজের (বিধানসভা কেন্দ্র)
রোড (চলচ্চিত্র)

রোড রাম গোপাল বর্মা প্রযোজিত ও রজত মুখার্জী পরিচালিত ২০০২ সালের ভারতীয় হিন্দি ভাষার পথ থ্রিলার চলচ্চিত্র। এতে শ্রেষ্ঠাংশে অভিনয় করে মনোজ বাজপেয়ী, বিবেক ওবেরয়, ও অন্তরা মালী। বাড়ি থেকে পালিয়ে যাওয়া প্রেমিক-প্রেমিকা অরবিন্দ (বিবেক ওবেরয়) ও লক্ষ্মী (অন্তরা মালী) দিল্লি থেকে যোধপুর যাওয়ার পথে এক হাইওয়েতে পাগল (বিজয় রাজ) ও হিচিকার বাবু (মনোজ বাজপেয়ী), যে কিনা ধারাবাহিক চিত্তবিকারগ্রস্থ খুনী হিসেবে হাজির হয়, বুদ্ধিমান ট্রাকচালক ইন্দরপাল (মকরন্দ দেশপাণ্ডে) এবং দায়িত্বজ্ঞানহীন পাগলাটে পুলিশের (সায়াজী শিন্দে) সাথে সাক্ষাৎ হয়।
ওয়ালাইকুমুস-সালাম

ওয়া'লাইকুমুস-সালাম ( ) একটি আরবী অভিবাদন, যা বিশ্বজুড়ে মুসলমানরা প্রায়শই "আপনার উপর শান্তি বর্ষিত হোক" অর্থে ব্যবহার করে থাকে। এটি অন্যদের জন্য দোয়াস্বরূপ। এটি আসসালামু আলাইকুম অভিবাদনটির ( ) আদর্শ জবাব । কারো উপস্থিতির কৃতজ্ঞতা জানাতে বা কাউকে স্বাগত জানানোর জন্য অভিবাদনগুলি ব্যবহার করা হয়। এগুলি কথোপকথনের আগে ব্যবহার করা হয় এবং বলা হয়ে থাকে যে এটি একটি ভাল আচরণ। অভিবাদনটিকে একটি গুরুত্বপূর্ণ ইসলামি দায়িত্ব ও বাধ্যবাধকতা হিসাবে বিবেচনা করা হয়। সালাম মুসলমানদের মধ্যে একটি আদর্শ অভিবাদন। মুসলিম বক্তৃতা এবং খুতবা অনুষ্ঠানে নিয়মিত এই অভিবাদনটি বিনিময় হয়। এর পূর্ণ রূপ হল: সম্পূর্ণ ফর্ম "ওয়া-আলাইকুমুস - সালাম ওয়া-রহমাতুল্লাহি ওয়া বারাকাতুহু ( , "এবং তোমাদের উপর শান্তি এবং আল্লাহর করুণা ও তাঁর নেয়ামতসমূহ বর্ষিত হোক")।
"সালাম" এর আক্ষরিক অর্থ "শান্তি"। "ইসলাম" শব্দটিও এটি থেকেই উদ্ভূত হয়েছে। বিস্তৃত অর্থে, "সালাম" এর অর্থ নিরীহতা, সুরক্ষা এবং মন্দ এবং ত্রুটি থেকে সুরক্ষা। আল্লাহর অন্যতম নামও আস-সালাম। 
অভিবাদনটি দেখা হওয়ার এবং চলে যাওয়ার উভয় সময়ই ব্যবহার করা উচিত। আবূ হুরাইরাহ থেকে বর্ণিত, নবী সাল্লাল্লাহু আলাইহি ওয়াসাল্লাম বলেন: “কোন ব্যক্তি মজলিসে এসে পৌছে যেন "সালাম" দেয়। সে মজলিসে বসার পর মজলিস শেষ হওয়ার পূর্বে উঠে যাওয়ার প্রয়োজন বোধ করলে যেন পুনরায় "সালাম" দেয়। কেননা আগের "সালাম" কোন অংশেই শেষের "সালামের" চেয়ে অধিক গুরুত্বপূর্ণ নয়।”। (জামে আল-তিরমিজীতে বর্ণিত হাসান হাদীস) 
হাদিসে আছে, হযরত মুহাম্মদ সাল্লাল্লাহু আলাইহি ওয়াসাল্লাম কে জিজ্ঞাসা করা হয়েছিল যে কার সালামের অভিবাদন "শুরু" করা উচিত আর তিনি বলেছেন:
এটিও বর্ণিত হয়েছে যে, কোনও বাড়িতে প্রবেশের পূর্বে সালামের অভিবাদন জানানো উচিত। এটি কুরআনের একটি আয়াতের উপর ভিত্তি করে:
মুসলমানরা অন্যান্য ধর্মের সদস্যদের কাছে সালামের উক্তিটি প্রবর্তন করতে পারে কিনা সে সম্পর্কে ধর্মীয় পণ্ডিতগণ ভিন্নমত পোষণ করেন। কুরআনে বলা হয়েছে: ""আর যখন তোমাদেরকে অভিবাদন করা হয় (সালাম দেওয়া হয়), তখন তোমরাও তা অপেক্ষা উত্তম অভিবাদন কর অথবা ওরই অনুরূপ কর।" "
সালেম মহানগর অঞ্চল

সালেম মেট্রোপলিটন অঞ্চল, বা সালেম আরবান অগ্রোগ্রেশন হ'ল ভারতের ত্রিশতম সর্বাধিক জনবহুল মেট্রোপলিটন অঞ্চল এবং শহরটির পঞ্চম সর্বাধিক জনবহুল তামিলনাড়ুতে। সালেম মেট্রোপলিটন অঞ্চল সালেম শহর ও এর শহরতলির সমন্বয়ে গঠিত।
সালাম মেট্রো হ'ল তামিলনাড়ুর সালেম শহরের জন্য প্রস্তাবিত মনোরেল সিস্টেম যা এই শহরের গণপরিবহনের একটি বিস্তৃত অংশ। তামিলনাড়ুর অন্যতম উন্নত শহর সালেম শহর যেহেতু মনোরাইলের বাজার ভারতে ₹ 72,000 কোটি (মার্কিন ডলার 10 বিলিয়ন) ডলার অনুমান করা হচ্ছে, তাই তামিলনাড়ুর তৎকালীন গভর্নর এসএস বার্নভারিলাল বিধানসভায় ঘোষণা করেছিলেন যে তামিলনাড়ু সরকার সালেমে মনোরেল সিস্টেম প্রবর্তনের জন্য একটি সম্ভাব্যতা অধ্যয়ন করার সিদ্ধান্ত নিয়েছে [৫] কোয়েম্বাতোর, ত্রিচি এবং মাদুরাইয়ের সাথে
সালেম আরবান অগ্রোমেশনটি হ'ল তামিলনাড়ু রাজ্যের মেট্রোপলিটন অঞ্চল, এটি সালেম শহর এবং এর শহরতলির সমন্বয়ে গঠিত। এটি বৃহত্তর সালেম কর্পোরেশন এবং সালেম জেলা জুড়ে শহরতলির অঞ্চল নিয়ে গঠিত।
মহানগর সালেম কর্পোরেশন
এডাপাদি
মেটুর
নরসিংপুরম
আতুর
অযোথিয়াপট্টিনাম
গঙ্গাবল্লী
থমমপট্টি
অত্তায়মপট্টি
জলকান্দপুরম
এলামপিল্লাই
কান্নাকুরিচি
কোলাথুর
মেকেরি
ওমালুর
পানাইমারথুপট্টি
পেটানাইকেনপালায়াম
সঙ্কগিরি
শিবথাপুরম
থারামঙ্গলম
বাজপাডি
বীরক্কলাপুদুর
বেলুর
এডাগনসালাই
কদয়ামপট্টি
করুপুর
মল্লুর
সেন্টারপট্টি
থেদাভুর
থেভুর
বীরগানুর
এথাপুর
আরসিরামণি
নাঙ্গাভল্লি
পুলাপট্টি
ভানাবাসী
ভেল্লালপুরম
সালেম মহানগর
সালেম জেলা নগর এলাকা
সালেম মেট্রোপলিটন অঞ্চল জুড়ে অঞ্চল
আতুর
গঙ্গাবল্লী
ইদাপদী
কদয়ামপট্টি
মেটুর
ওমালুর
পেটানাইকেনপালায়াম
সেলাম
সালেম
দক্ষিণ
সালেম
পশ্চিম
সঙ্কগিরি
বাজপাডি
ইয়ারকাড
ইন্ডিয়ান ইনস্টিটিউট অব ইসলামিক স্টাডিজ

ইন্ডিয়ান ইনস্টিটিউট অফ ইসলামিক স্টাডিজ নয়াদিল্লির একটি ইসলাম শিক্ষার প্রতিষ্ঠান। হাকিম আবদুল হামিদ সহ বিশিষ্ট মুসলিম নেতৃবৃন্দ ১৯৬৩ সালে এটি প্রতিষ্ঠা করেন, হাকিম আবদুল হামিদ পরে জামিয়া হামদর্দ বিশ্ববিদ্যালয় প্রতিষ্ঠা করেছিলেন। ইনস্টিটিউটটির উপর ভারতে ইসলামী ঐতিহ্য ও সংস্কৃতি রক্ষার দায়িত্ব অর্পণ করা হয়েছে। এছাড়াও এই ইনস্টিটিউট ইসলামে পড়াশোনা এবং গবেষণার পাশাপাশি তুলনামূলক গবেষণা করে থাকে। এটি বহু ইসলামি সংগ্রহের ভাণ্ডার, যেগুলোর বেশিরভাগ ফারসি ও আরবি ভাষায় রচিত এবং এটি একটি ত্রৈমাসিক জার্নাল,"স্টাডিজ ইন ইসলাম প্রকাশ করে" থাকে।
১৯৮৪ সালে ইনস্টিটিউটটি, দিল্লী-ভিত্তিক ভারত ইসলামিক কালচারাল সেন্টার (আইআইসিসি) এর অনুদানের ক্ষেত্রেও গুরুত্বপূর্ণ ভূমিকা পালন করেছিল।
মাহমুদ আল আলুসি

আবুস সানা শিহাবুদ্দিন সায়্যিদ মাহমুদ ইবনে আবদুল্লাহ আল হোসাইনি আল আলুসি আল বাগদাদি (আরবি:أبو الثناء شهاب الدين سيد محمود بن عبد الله بن محمود الحسيني الآلوسي البغدادي) ছিলেন একজন ইরাকি ইসলামি পণ্ডিত ; তিনি আল কুরআনের তাফসির গ্রন্থ "রুহুল মাআানি" রচনার মাধ্যমে প্রসিদ্ধি লাভ করেন ।
তিনি বাগদাদ-এ জুমুআর দিন, ১৪ শাবান ১২১৭ হিজরিতে (শুক্রবার, ১০ ডিসেম্বর ১৮০২ খ্রিঃ) জন্মগ্রহণ করেন।
তিনি পাঁচ ছেলে উত্তরাধিকারী রেখে গেছেন:
মায়োতে ইসলাম

ইসলাম হল মায়োতে দ্বীপের সংখ্যাগরিষ্ঠ বাসিন্দার বিশ্বাস, যেখানকার ৯৭% মুসলমান এবং ৩% খ্রিস্টান। দ্বীপের মোট ৯০,০০০ বাসিন্দার মধ্যে ৮৫,০০০ হলেন মহোরাইস। মহোরাইসরা বহু অঞ্চল থেকে আগতদের মিলনস্থল: মূল ভূখণ্ডের আফ্রিকান, আরব ও মালাগাসি । মায়োতে ইসলামের উপস্থিতি অন্তত পঞ্চদশ শতক আগে খুঁজে পাওয়া যায় । 
যদিও তরুণরা পাশ্চাত্য ধরনের পোশাক পরে, তবে বয়স্কদের মধ্যে ঐতিহ্যবাহী পোশাক এখনও প্রচলিত। শহরে থাকাকালীন একজন মহোরাইস সাধারণত একটি সাদা সুতির পোশাক এবং দীর্ঘ শার্ট পরে থাকেন; সাথে কখনও কখনও সাদা জ্যাকেট এবং মাথার সাদা টুপিও থাকে। শহরের বাইরে, তারা দীর্ঘ কাপড়ের একটি সারং (রঙিন স্কার্ট) পরে থাকেন। বেশিরভাগ মহিলারা ঐতিহ্যবাহী রঙিন সলুভা বা ঘটনামূলক পোশাক পরেন।
বহুবিবাহ মহোরাইসদের মধ্যে একটি গ্রহণযোগ্য অনুশীলন হয়ে দাঁড়িয়েছে। তবে, ২৯ শে মার্চ, ২০০৯ এ, মায়োতের ৯৫% নাগরিক ফ্রান্সের ১০১তম বিভাগে ভোট দিয়েছিলেন। ২০১১ সালের মার্চ মাসে ভোট কার্যকর হওয়ার কারণে, দ্বীপটিতে বাল্যবিবাহ সহ "ফরাসি সংস্কৃতির সাথে বিরোধী", বহুবিবাহ সম্মিলন এবং অন্যান্য ধরনের অনুশীলনের উপর নিষেধাজ্ঞা জারি করতে হয়। বর্তমান সময়ে, সরকার বহুবিবাহকে ইস্যু করে বন্ধ করে দিয়েছে বলে ধারণা করা হচ্ছে।
ঐতিহ্যগতভাবে, মহোরাইসরা যে কোনও ধরনের ধর্মীয় পরিবর্তনের প্রতি অত্যন্ত প্রতিরোধী। মায়োতে ইসলামের চর্চাকে সহনশীল হিসাবে বর্ণনা করা হয়েছে।
কাট্টুবক্কম

কাট্টুবক্কম দক্ষিণ ভারতের তামিলনাড়ু রাজ্যের তিরুভেলুর জেলার পুন্তমল্লী তালুকে অবস্থিত একটি আবাসিক অঞ্চল। লোকালয়টি চেন্নাই মহানগর অঞ্চলের পশ্চিম দিকের একটি লোকালয়‌।
কাট্টুবক্কম মাউন্ট-পুন্তমল্লী সড়কের ওপর ফোর্ট সেন্ট জর্জ থেকে ২০ কিলোমিটার দূরে অবস্থিত। নিকটবর্তী বাস ডিপো ১ কিলোমিটার দূরে আইয়াপ্পানতাঙ্গলে ও নিকটবর্তী রেলওয়ে স্টেশন ৮ কিলোমিটার দূরে গিণ্ডিতে অবস্থিত। এই লোকালয়টি মাঙ্গাড়ু আম্মান মন্দিরের কাছাকাছি অবস্থিত। তিরুবেরকাড়ু কারুমারি আম্মান মন্দির ৫ কিলোমিটার দূরে অবস্থিত।
২০১১ খ্রিস্টাব্দে ভারতের জনগণনা অনুসারে কাট্টুবক্কম জনগণনা শহরের জনসংখ্যা হয় ২৩,৯১০ জন, যেখানে পুরুষ ১২,১৩৪ জন ও নারী ১১,৭৭৬ জন অর্থাৎ প্রতি হাজার পুরুষে ৯৭০ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ২,৬৬০ জন যেখানে শিশুপুত্র সংখ্যা ১,৩৫৭ জন এবং শিশুকন্যা সংখ্যা ১,৩০৩ জন। জনসংখ্যা অনুপাতে শিশু ১১.১৩ শতাংশ। শহরটির সাক্ষরতার হার ছিল ৮৭.৯৮ শতাংশ যেখানে পুরুষ সাক্ষরতার হার ৯২.৩১ শতাংশ ও নারী সাক্ষরতার হার ৮৩.৫২ শতাংশ। শহরে মোট পরিবার সংখ্যা ৬,০৮৯ টি।
কোরিয়া মুসলিম ফেডারেশন

কোরিয়া মুসলিম ফেডারেশন ( কেএমএফ ) দক্ষিণ কোরিয়ায় ১৯৬৭ সালে প্রতিষ্ঠিত একটি মুসলিম সংগঠন। কেএমএফ কোরিয়ান মুসলিম ছাত্র সমিতি এবং কোরিয়া ইনস্টিটিউট ফর ইসলামিক কালচারের তত্ত্বাবধান করে। ফেডারেশনটি কোরআন শিক্ষার জন্য একটি মাদ্রাসাকে সহায়তাও দেয়।
সংগঠনটি ১৯৬৬ সালে গঠিত হয়েছিল এবং ১৯৬৭ সালে কোরিয়ার সংস্কৃতি ও তথ্য মন্ত্রণালয়ের মাধ্যমে আইনগত সত্তা হিসাবে নিবন্ধিত হয়েছিল। 
এই সংস্থার মূল লক্ষ্য হল কোরিয়ান মুসলমানদের ধর্মীয় ও সম্প্রদায় বিষয়গুলির ব্যবস্থাপনা করা এবং দাতব্য সংস্থা ও মিশনারি কাজে নিযুক্ত থাকা। সংস্থাটি বড় শহরগুলিতে মিশনারি সেন্টার স্থাপন, বিদ্যমান মসজিদ উন্নয়ন এবং ইমামদের প্রশিক্ষণের বিষয়ে কাজ করে। কোরিয়ান মুসলমানদের জন্য ইসলাম, স্থানীয় বিষয়াদি এবং অন্যান্য প্রাসঙ্গিক উপকরণ সম্পর্কিত তথ্যও এখানে পাওয়া যায়।
তাজদিদ

তাজদিদ ( ) একটি আরবি শব্দ যার অর্থ "পুনরুদ্ধার"। ইসলামে এটি দ্বারা মুসলিম সমাজে অনুপ্রবেশকৃত অনৈসলামিক রীতিগুলোকে মূলোৎপাটিত, সংস্কার করে প্রকৃত মূল আদর্শ পুনঃপ্রতিষ্ঠা করার প্রচেষ্টার বিষয়টি বোঝায়। যিনি তাজদিদ এর অনুশীলন করেন তিনি হলেন একজন "মুজাদ্দিদ" ।
আল-খানকাহ আল-সালাহিয়া মসজিদ

আল-খানকাহ আল-সালাহিয়া মসজিদ (, ) চার্চ অব দ্য হলি সেপালচারের উত্তরে জেরুজালেম'র পুরনো শহরের খ্রিস্টান মহল্লায় অবস্থিত।
মসজিদটি জেরুসালেমের ল্যাটিন পেট্রিয়ার্কের প্রাক্তন প্রাসাদের স্থলে অবস্থিত। ১১৮৭ সালে সালাহউদ্দিন এর কাছে জেরুসালেমের ক্রুসেডরগণের আত্মসমর্পণের পর এটি একটি মসজিদে পরিণত করা হয়। এর মিনারটি ১৪১৭ সালে নির্মিত হয়েছিল।
এই মসজিদের মিনারের অনুরূপ, হলি সেপালচার গির্জার অপর পার্শ্বে অবস্থিত উমর মসজিদে প্রায় অভিন্ন একটি মিনার রয়েছে। দুটি মিনার স্পষ্টতই একটি জোড়া হিসাবে নির্মিত হয়েছিল; দুটি মিনারকে সংযোগকারী রেখা গির্জার ভিতরে যিশুর সমাধির দরজাকে ছেদ করে এবং মিনারগুলি সেই দরজা থেকে সমদূরত্বে অবস্থিত ও মিনারদ্বয়ের ভূমি ভিন্ন উচ্চতার হওয়া সত্ত্বেও তাদের শীর্ষদ্বয়ের উচ্চতা সমান। মার্ফি-ও'কনর এর মতে মামলুক শাসকদের হয়তো "দ্য হলি সেপালচারকে 'অকার্যকর' করার" উদ্দেশ্য ছিল, যেহেতু ইসলাম ঈসার ক্রুশবিদ্ধকরণ এবং মৃত্যুর ধারণাকে সমর্থন করে না।
শঙ্খবেলা

শঙ্খবেলা হল একটি জনপ্রিয় বাংলা চলচ্চিত্র যা পরিচালনা করেন অগ্রগামী। এই চলচ্চিত্রটি ১৯৬৬ সালে অনুরাধা ফিল্মস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন সুধীন দাসগুপ্ত। এই চলচ্চিত্রটির মুখ্য চরিত্রে অভিনয় করেন উত্তম কুমার, মাধবী মুখোপাধ্যায়, বসন্ত চৌধুরী, ইরা ব্যানার্জী।
তৃপ্তির অসুস্থ ছেলেকে হাসপাতালে ভর্তি করা হয়েছে। পেশায় একজন শিক্ষিকা, তিনি প্রতিদিন স্কুল শেষে তার ছেলেকে দেখতে যান। একদিন তার পথে, সে তার বিচ্ছিন্ন স্বামী সুনীল গাঙ্গুলীর সাথে দেখা করে।
বোল্টন মুসলিম বালিকা বিদ্যালয়

বোল্টন মুসলিম বালিকা বিদ্যালয় ইংল্যান্ডের গ্রেটার ম্যানচেস্টার কাউন্টির বোল্টনে অবস্থিত একটি মাধ্যমিক বিদ্যালয়।
১৯৮৭ সালে বাল্টন মুসলিম ওয়েলফেয়ার ট্রাস্ট দ্বারা মেয়েদের জন্য একটি স্বতন্ত্র ইসলামি স্কুল হিসাবে প্রতিষ্ঠিত হয়েছিল। ২০০৭ সালে এটি একটি স্বেচ্ছাসেবিত বিদ্যালয় এবং বোল্টন মেট্রোপলিটন বরো কাউন্সিল দ্বারা পরিচালিত রাষ্ট্রীয় অর্থায়নে পরিচালিত স্কুলগুলোর একটি। ২০১৬ সালের সেপ্টেম্বরে স্কুলটি একাডেমির মর্যাদায় উন্নীত হয়। স্কুলটি এখন প্রসপার মাল্টি-একাডেমি ট্রাস্ট দ্বারা অর্থায়ন করা হয়।
বোল্টন মুসলিম গার্লস স্কুল শিক্ষার্থীদের জন্য জিসিএসই এবং বিটিইসি কার্যক্রম পরিচালনা করে।
সালমান বিন আব্দুল আজিজ মসজিদ

সালমান বিন আব্দুল আজিজ মসজিদ একটি প্রস্তাবিত গ্র্যান্ড মসজিদ যা বাদশাহ সালমান বিন আব্দুল আজিজ দ্বারা অনুমোদিত। এটি এইচ -১০ সেক্টর জুড়ে ইসলামাবাদে নির্মিত হবে।
মসজিদে ৬,০০০ জনের (৪০০০ পুরুষ এবং ২০০০ জন মহিলা) জন্য নামাজের ব্যবস্থা থাকবে। এই প্রকল্পে দুটি পবিত্র মসজিদ গ্রন্থাগার, জাদুঘর, মুহাম্মদ বিন সালমান কনফারেন্স হল, অফিস সার্ভিসেস জোন এবং পার্কিং এরিয়াও অন্তর্ভুক্ত থাকবে।
আলবিরেক্স নিগাতা

আলবিরেক্স নিগাতা (, ) হচ্ছে নিগাতা ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের দ্বিতীয় স্তরের ফুটবল লীগ জে২ লীগে প্রতিযোগিতা করে। এই ক্লাবটি ১৯৫৫ সালে "নিগাতা ইলেভেন ফুটবল ক্লাব" নামে প্রতিষ্ঠিত হয়েছে। ৪২,৩০০ ধারণক্ষমতাবিশিষ্ট দেনকা বিগ সোয়ান স্টেডিয়ামে "আলবি" নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন স্পেনীয় সাবেক ফুটবল খেলোয়াড় আলবের্ত পুইগ এবং সভাপতির দায়িত্ব পালন করছেন দাইসুকে কোরেনাগা। জাপানি রক্ষণভাগের খেলোয়াড় ইয়ুতা হোরিগোমে এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, আলবিরেক্স নিগাতা এপর্যন্ত ৪টি শিরোপা জয়লাভ করেছে; যার মধ্যে ১টি জে২ লীগ এবং ৩টি হোকুশিনেতসু ফুটবল লীগ শিরোপা রয়েছে। ইসাও হোমা, কিশো ইয়ানো, ইয়োশিতো তেরাকাওয়া, এদমিলসন এবং শিনগো সুজুকির মতো খেলোয়াড়গণ আলবিরেক্স নিগাতার জার্সি গায়ে মাঠ কাঁপিয়েছেন।
পারভাঙ্গুড়া ইউনিয়ন

পারভাঙ্গুড়া ইউনিয়ন বাংলাদেশের রাজশাহী বিভাগের পাবনা জেলার ভাঙ্গুরা উপজেলার অন্তর্গত একটি ইউনিয়ন।
এটি ভাঙ্গুরা উপজেলা দক্ষিণ অংশে অবস্থিত। এটি বড়াল নদীর তীরে অবস্থিত।
পারভাঙ্গুড়া ইউনিয়নে আটটি গ্রাম রয়েছে। এগুলি হল পারভাঙ্গুড়া, পাথরঘাটা, ভেড়ামারা, হাটগ্রাম, কালিকাদহ, পাটুলিপাড়া, কাশিপুর এবং রাঙ্গালিয়া। ইউনিয়ন পরিষদ ভবনটি ভেড়ামারাতে অবস্থিত।
জামিয়া ইসলামিয়া ইশাতুল উলুম

জামিয়া ইসলামিয়া ইশাআতুল উলূম ভারতের মহারাষ্ট্রের নানদুরবার জেলায় অবস্থিত একটি ইসলামি শিক্ষা প্রতিষ্ঠান।
১৯৭৯ সালে আক্কালকুয়াতে মাত্র ছয় শিক্ষার্থী নিয়ে একটি ইসলামিক স্কুল হিসাবে এর পাঠদান কার্যক্রম শুরু হয়। ২০১৪ সালের মধ্যে ভারত জুড়ে এই প্রতিষ্ঠানের দুই লাখ শিক্ষার্থী রয়েছে।
২০১৩ সালে মেডিকেল কলেজ ও নূর হাসপাতাল এমবিবিএস কোর্স শুরু করার জন্য রাজ্য সরকারের অনুমতি নেয় এবং নয়াদিল্লিতে অবস্থিত ভারতের মেডিকেল কাউন্সিল অফ ইন্ডিয়ার চূড়ান্ত অনুমতি পায়। ২০১৩ সালে ১০০ জন শিক্ষার্থী এই কোর্সে ভর্তি হয়েছিল। এমবিবিএস কলেজ ছাড়াও জামিয়ায় ৩০০ শয্যাবিশিষ্ট একটি হাসপাতাল রয়েছে। হাসপাতালটিতে চেকআপ, চিকিৎসা, ওষুধ, বিভিন্ন প্যাথলজি, বায়োকেমিস্ট্রি, মাইক্রোবায়োলজি, এক্স-রে, সোনোগ্রাফি এবং সমস্ত সেবাগুলো বিনামূল্যে দেওয়া হয়। পাশাপাশি হাসপাতালে বিভিন্ন সার্জারি অপারেশন করা হয়। প্রতিদিন প্রায় ৬০০ টি ওপিডি এবং ২৩০ আইপিডি রোগী উপকৃত হয়। চিকিৎসকরা প্রতিদিন সব বিভাগ মিলে প্রায় ৩০ টি অপারেশন করেন।
অ্যাভাররোস হাই স্কুল

অ্যাভারোয়েস হাই স্কুল যুক্তরাষ্ট্রের ক্যালিফোর্নিয়া অঙ্গরাজ্যের আলামেদা কাউন্টির ফ্রেমন্ট শহরে অবস্থিত একটি ইসলামি শিক্ষাপ্রতিষ্ঠান। ২০১০ সালে অ্যাভাররোস হাই স্কুল প্রতিষ্ঠিত হয়। প্রতিষ্ঠানটি নবম থেকে দ্বাদশ শ্রেণী পর্যন্ত শিক্ষা প্রদান করে। এটি একটি ইসলামিক উচ্চ বিদ্যালয়। এটি কলেজের প্রবেশের প্রস্তুতিমূলক শিক্ষাপ্রতিষ্ঠান। এটি উপসাগরীয় অঞ্চলের প্রথম ইসলামিক উচ্চ বিদ্যালয়।
পশ্চিমের বিখ্যাত দার্শনিক ইবনে রুশদের(১১২৬-১১৯৮) নাম অনুসারে স্কুলের নামকরণ করা হয়। যিনি পশ্চিমাদের কাছে অ্যাভাররোস নামে পরিচিত। অ্যারিস্টটল উপর অধ্যয়নের জন্য সেন্ট টমাস অ্যাকুইনাস দ্বারা তাকে "মহান ভাষ্যকার" হিসাবে উল্লেখ করা হয়। অ্যাভাররোস যুক্তি, আইন, ঔষধ, জ্যোতির্বিজ্ঞান, ভূগোল, সঙ্গীত তত্ত্ব, গণিত এবং আরও অনেক কিছু ক্ষেত্রে জ্ঞানী ছিলেন।
স্কুলের মূল লক্ষ্য অল্প বয়স্কদের জ্ঞান, অভিজ্ঞতা, দিকনির্দেশ, সম্মান এবং সহায়তার মাধ্যমে স্বাচ্ছন্দ্যে যৌবনে পদার্পণ করানো।
পূর্ব জেরুসালেম

পূর্ব জেরুসালেম (, ; , ) মধ্যপ্রাচ্যের জেরুসালেম নগরীর পূর্বভাগের একটি অংশ যা ১৯৪৮ সালের আরব-ইসরায়েলি যুদ্ধের সময় জর্দান দ্বারা অধিকৃত ছিল। এর বিপরীতে নগরীর পশ্চিমভাগ, যার অপর নাম পশ্চিম জেরুসালেম, ইসরায়েলের অধিকারে ছিল। ১৯৬৭ সালের আরব-ইসরায়েলি যুদ্ধের পর থেকে আন্তর্জাতিক সম্প্রদায় পূর্ব জেরুসালেমকে ইসরায়েলি অধিকৃত ভূখণ্ড হিসেবে বিবেচনা করে আসছে।
পূর্ব জেরুসালেম এলাকাটিতে জেরুসালেমের পুরাতন শহর এবং ইহুদি ধর্ম, খ্রিস্টধর্ম ও ইসলাম ধর্মের সবচেয়ে পবিত্র কয়েকটি স্থান অবস্থিত, যাদের মধ্যে রয়েছে হারাম আল শরিফ, পশ্চিম প্রাচীর, আল-আকসা মসজিদ, শিলার গম্বুজ এবং যিশুর পূণ্যসমাধি গির্জা।
নামে পূর্ব জেরুসালেম হলেও পূর্ব জেরুসালেমে পুরাতন শহরের উত্তর, পূর্ব ও দক্ষিণের বেশ কিছু এলাকা অন্তর্ভুক্ত। পূর্ব জেরুসালেমের অপেক্ষাকৃত ব্যাপকতর সংজ্ঞা গণনায় ধরলে এটি পশ্চিম জেরুসালেমের উত্তর, পূর্ব ও দক্ষিণেও প্রসারিত হয়েছে। আন্তর্জাতিক সম্প্রদায় পশ্চিম তীর এবং পূর্ব জেরুসালেমে ইসরায়েলি বসতি স্থাপনকে আন্তর্জাতিক আইনের অধীনে অবৈধ গণ্য করে, কিন্তু ইসরায়েল আন্তর্জাতিক আইনের এই ব্যাখ্যার বিরোধিতা করেছে।
১৯৪৮ সালের আরব-ইসরায়েলি যুদ্ধের সময় জর্দান ও ইসরায়েলের মধ্যে জেরুসালেমের কর্তৃত্ব নিয়ে সংঘাত হয়েছিল। যুদ্ধশেষে দেশ দুইটি গোপনে নগরীটিকে বিভক্ত করার ব্যাপারে একটি রফা করে, যেখানে এর পূর্ব অংশটি জর্দানের শাসনাধীন এলাকায় পরিণত হয়। ১৯৪৯ সালের মার্চ মাসে স্বাক্ষরিত ১৯৪৯-এর যুদ্ধবিরতি চুক্তিসমূহের (রোডস চুক্তি) এই ব্যবস্থাটি বিধিবদ্ধ রূপ পায়।
ইসরায়েলি নেতা দাভিদ বেন গুরিয়ন ১৯৪৯ সালের ডিসেম্বর মাসে এই বিবৃতি দেন যে "ইহুদি জেরুসালেম ইসরায়েল রাষ্ট্রের একটি অঙ্গীভূত, অবিচ্ছেদ্য অংশ"। এর পরের বছর জর্দান পূর্ব জেরুসালেমকে অঙ্গীভূত করে নেয়। এই সিদ্ধান্তগুলি ইসরায়েলি আইনসভা ক্নে‌সেতে ১৯৫০ সালের জানুয়ারিতে এবং জর্দানের আইনসভা সংসদে ১৯৫০ সালের এপ্রিল মাসে নিশ্চিত করা হয়। ১৯৬৭ সালের ছয়-দিনের যুদ্ধশেষে পূর্ব জেরুসালেম বর্ধিত সীমানাসহ ইসরায়েলের সরাসরি নিয়ন্ত্রণাধীনে চলে আসে। 
ফিলিস্তিন মুক্তি সংস্থা (পিএলও) ১৯৮৮ সালে ফিলিস্তিনের স্বাধীনতার ঘোষণাতে বলে যে জেরুসালেম ফিলিস্তিন রাষ্ট্রের রাজধানী। ২০০০ সালে ফিলিস্তিনি কর্তৃপক্ষ জেরুসালেমকে রাজধানী ঘোষণা দিয়ে একটি আইন পাস করে। ২০০২ সালে ফিলিস্তিনের প্রধান ইয়াসির আরাফাত এই আইনটি অনুমোদন করেন। তখন থেকে ইসরায়েল পূর্ব জেরুসালেমে পিএলও-র সাথে সম্পর্কিত সমস্ত কার্যালয় ও বেসরকারী সংস্থাকে বন্ধ করে দেয় এবং বলে যে অসলো চুক্তি অনুযায়ী ফিলিস্তিনি জাতীয় কর্তৃপক্ষের পূর্ব জেরুসালেমে কর্মকাণ্ড পরিচালনা করার অনুমতি নেই। ইসলামি সহযোগিতা সংস্থা ওআইসি ২০১৭ সালের ১৩ই ডিসেম্বর পূর্ব জেরুসালেমকে ফিলিস্তিন রাষ্ট্রের রাজধানী হিসেবে স্বীকৃতি দান করে।
২০১৭ সালে ডোনাল্ড ট্রাম্প মার্কিন রাষ্ট্রপতি হবার পরে পূর্ব জেরুসালেমে ইসরায়েলি বসতি বা ভবন নির্মাণের অনুমতির বার্ষিক সংখ্যা প্রায় ৬০% বৃদ্ধি পায়। ১৯৯১ সাল থেকে পূর্ব জেরুসালেমের সংখ্যাগরিষ্ঠ ফিলিস্তিনি সম্প্রদায় কেবলমাত্র ৩০% নতুন ভবন নির্মানের অনুমতি লাভ করেছে।
গিম্বাপ

গিম্বাপ বা কিম্বাপ (কোরীয় ভাষায় 김밥 ), হল কোরীয় এক জনপ্রিয় খাবারের নাম। যা সামুদ্রিক শৈবাল, ভাত, বিভিন্ন সবজি, বিভিন্ন মাছ, মাংস, ডিম দিয়ে তৈরি করা হয়। "গিম্বাপ" সাধারণত রোল করে ছোট ছোট অংশে কেটে পরিবেশন করা হয়।
গিম্বাপের সঙ্গে অনেক সময় হলুদ রঙের মুলো বা কিমচি পরিবেশন করা হয় (কিমচি হল কোরীয় ঐতিহ্যবাহী চীনা বাঁধাকপির আচার)। গিম্বাপে কোন তরল পদার্থ থাকে না। সাধারণত আ্যলুমিনিয়ামের ফয়েলে জরিয়ে বিভিন্ন দোকানে বিক্রি করা হয়। গিম্বাপ খুব সহজেই যে কোন স্থানে সঙ্গে করে নিয়ে যাওয়া যায় এবং এতে চাল ও বিভিন্ন সবজি থাকায় কোরীয় মানুষ গিম্বাপকে স্বাস্থ্যকর ও সুবিধাজনক খাবার বলে মনে করে। 
গিম বা কিম (কোরীয় ভাষায় 김 ) এর অর্থ হলো খাবার যোগ্য সামুদ্রিক শৈবাল এবং বাপ্ (কোরীয় ভাষায় 밥)  শব্দের অর্থ হলো রান্না হওয়া চাল বা ভাত।  এই দুটি শব্দ একত্রে মিলিত হয়ে "গিম্বাপ" তৈরি হয়েছে। কোরীয় ভাষায় এই "গিম্বাপ" শব্দটি খুব সম্প্রতি যুক্ত করা হয়েছে। প্রাচীন কোরিয়ার জোসন্ যুগে (১৩৯২ -১৮৯৭)  গিম্বাপের মতো অনুরূপ সামুদ্রিক শৈবাল জরানো এক ধরনের খাবারের প্রচলন ছিল যাকে "বোকশাম্" (কোরীয় ভাষায়  복쌈) বলা হতো। ১৯৩৫ সালে কোরীয়ার একটি সংবাদপত্রে "গিম্বাপ" শব্দটি ব্যবহার করা হলেও সেই সময় জাপানি শব্দ "নোরিমাকি" (জাপানি ভাষায় "নোরি " মানে সামুদ্রিক শৈবাল) বেশি ব্যবহার করা হতো। নোরিমাকি ও গিম্বাপ এই দুটি শব্দই একসাথে ব্যবহার করা হয়েছে যতদিন না পর্যন্ত "গিম্বাপ"-কে সার্বজনীন শব্দ হিসেবে পরিচিত পেয়েছে।
কোরিয়ার গিঅংসাং এবং জেওল্লা প্রদেশে ১৫ শতাব্দীর দিকে বিভিন্ন বই যেমন, " গিঅংসাং-দো-জিরিজি", "সিনজিউং-দংগুক-ইওজি-সংনাম" -এ "গিম্বাপ" এর উল্লেখ পাওয়া যায়। আধুনিক "গিম্বাপ" এর উৎপত্তি সম্পর্কে অনেক ধরনের পরস্পর বিরোধী বিবরণ রয়েছে। কোন কোন ঐতিহাসিক মনে করেন, জাপানের অধীনে থাকার সময় জাপানি খাবার "নোরিমাকি" যা "গিম্বাপের" অনুরূপ খাবারের সাথে কোরীয়রা পরিচিত হয়। "গিম্বাপের" সবচেয়ে গ্রহণযোগ্য তত্ত হল, প্রাচীন কোরীয় "বোকশাম্" নামক চাল ও সামুদ্রিক শৈবালের তৈরি খাবার থেকে আধুনিক "গিম্বাপ" এর সৃষ্টি। 
"গিম্বাপ" তৈরির প্রধান উপাদান হল, সামুদ্রিক শৈবাল এবং ছোট দানাযুক্ত সাদা বা কালো ভাত। গিম্বাপের বৈচিত্র্য অনুযায়ী বিভিন্ন ধরনের উপাদান ব্যবহার করা হয়, যেমন গাজর, শশা, কাঁকড়ার মাংস, হ্যাম, চিজ, কিমচি, ইত্যাদি।
"গিম্বাপ" তৈরি করতে গেলে শুকনো সামুদ্রিক শৈবালকে হালকা আঁচে সেঁকে নিয়ে রান্না করা চালের সঙ্গে লবণ ও তিলের তেল মিশিয়ে সামুদ্রিক শৈবালের ওপর সমপরিমাণে দিয়ে একটি স্তর বানিয়ে তার ওপরে অন্য উপকরণ যেমন চিজ, ডিম, স্কুইড, কিমচি, গাজর, শশা, কাঁকড়ার মাংস, হ্যাম ইত্যাদি শরু ও লম্বা করে কেটে সাজিয়ে নিয়ে সামুদ্রিক শৈবালটিকে ভালো করে রোল করে তৈরি করা হয়।
কোরীয়ায় বিভিন্ন ধরনের "গিম্বাপ" পাওয়া যায় ‌, যেমন-
ঐশ্বর্য প্রতাপসিং তোমর

ঐশ্বর্য প্রতাপ সিং তোমার (জন্ম ৩রা ফেব্রুয়ারি, ২০০১) একজন ভারতীয় ক্রীড়া শুটার। তিনি ২০১৯ এশিয়ান শ্যুটিং চ্যাম্পিয়নশিপে ৫০ মিটার রাইফেল থ্রি পজিশনের বিভাগে ব্রোঞ্জ মেডেল জিতেছিলেন এবং ২০২০ গ্রীষ্মকালীন অলিম্পিকে ভারতের পক্ষে কোটা স্থান অর্জন করেছিলেন।
২০০১ সালের ৩রা ফেব্রুয়ারি মধ্য প্রদেশের খারগোন জেলা রতনপুর গ্রামে তিন সন্তানের মধ্যে সবচেয়ে ছোট হিসাবে এক কৃষক পরিবারে জন্মগ্রহণ করেছিলেন ঐশ্বর্য। তিনি প্রায়শই বাবা বীর বাহাদুরের সাথে শিকার করতে যেতেন এবং বন্দুককে ভালোবেসে ফেলেন। পরে তার সম্পর্কিত ভাই নবদীপ সিং রাঠোরের কাছ থেকে শুটিংয়ের ব্যাপারে জেনেছিলেন। ২০১২ সালে ভোপালের মধ্য প্রদেশ শুটিং একাডেমিতে তোমার প্রশিক্ষণ নেওয়া শুরু করেছিলেন।
২০১৯ এশিয়ান এয়ারগান চ্যাম্পিয়নশিপে জুনিয়র ১০ মিটার এয়ার রাইফেল বিভাগে ব্রোঞ্জ পদক জিতেছিলেন ঐশ্বর্য। সুহলে অনুষ্ঠিত ২০১৯ আইএসএসএফ জুনিয়র বিশ্বকাপে, ৪০৯.৩ স্কোর নিয়ে ৫০ মিটার রাইফেল -থ্রি পোজিসন্সে জুনিয়র বিশ্ব রেকর্ড গড়েন এবং স্বর্ণপদক জেতেন।
ঐশ্বর্য দোহায় ২০১৯ এশিয়ান শ্যুটিং চ্যাম্পিয়নশিপে ৫০ মিটার রাইফেল থ্রি পজিশনে ব্রোঞ্জ পদক জিতেছিলেন চূড়ান্তপর্বে ৪৪৯.১ স্কোর করে। তিনি এর মাধ্যমে ২০২০ গ্রীষ্মকালীন অলিম্পিকের জন্যে ভারতের দ্বিতীয় কোটা অর্জন করেছিলেন। চৈন সিং ও পারুল কুমারের সাথে তিনি দলগত বিভাগে ব্রোঞ্জ জিতেছিলেন।
২০২১ সালে আফগানিস্তানে হামলার তালিকা

আফগানিস্তান-২০২১ খৃষ্টাব্দে একাধিক সন্ত্রাসী হামলা সংগঠিত হয়েছে। এসব আক্রমণের দরুন অন্ততপক্ষে ১৭৪ জন মারা গিয়েছেন
অঙ্গদ বীরসিং বাজওয়া

অঙ্গদ বীরসিং বাজওয়া (জন্ম ২৯শে নভেম্বর ১৯৯৫) একজন ভারতীয় ক্রীড়া শুটার যিনি স্কিট বিভাগে প্রতিদ্বন্দ্বিতা করেন। তিনি ৬০ এর মধ্যে ৬০ স্কোর করার বিশ্ব রেকর্ড অধিকারী।
কুয়েত সিটিতে ২০১৫ সালের এশিয়ান শুটিং চ্যাম্পিয়নশিপে অঙ্গদ বাজওয়া ১২১/১২৫ এর শুটিং করে পুরুষদের স্কিটে জুনিয়র এ কক বিবাহগে স্বর্ণপদক জিতেছিলেন এবং নতুন এশিয়ান জুনিয়র রেকর্ড স্থাপন করেছিলেন। অঙ্গদ বাজওয়া পুরুষদের জুনিয়র দলগত স্কিট বিভাগে অনন্ত নারুকা এবং অর্জুন মানের সাথে স্বর্ণ জিতেছিলেন।
বাজওয়া জাকার্তায় ২০১৮ এশিয়ান গেমসে অংশ নিয়েছিলেন যেখানে তিনি ১২৫য়ের মধ্যে ১১৯ স্কোর করেছিলেন এবং চূড়ান্ত পর্বের জন্যে যোগ্যতা অর্জন করতে ব্যর্থ হন। তিনি পুরুষদের স্কিট প্রতিযোগিতার চূড়ান্ত রাউন্ডে ৬০/৬০ এর বিশ্ব রেকর্ড শ্যুট করে কুয়েত সিটির ২০১৮ এশিয়ান শটগান চ্যাম্পিয়নশিপে স্বর্ণপদক জিতেছিলেন ; এটি একটি মহাদেশীয় বা বিশ্ব-স্তরের টুর্নামেন্টের স্কিট শৃঙ্খলায় ভারতের প্রথম স্বর্ণপদক। 
২০২০ সালে কোভিড-১৯ বৈশ্বিক মহামারীর কোনও প্রতিযোগিতা ছাড়াই দীর্ঘকালবাদে ফিরে এসে মিশরের কায়রোতে অনুষ্ঠিত ২০২১য়ের ফেব্রুয়ারিতে প্রথম বিশ্বকাপ স্কিট দলগত ইভেন্টে তিনি ব্রোঞ্জ পদক জিতেছিলেন।
২০২১ সালের মার্চ মাসে নয়াদিল্লিতে বিশ্বকাপ আসরে, অঙ্গদ এবং তার দল আবার জিতেছিল, এবার কাতারের দলকে ৬ - ২ ব্যবধানে হারিয়ে স্কিট দলগত বিভাগে স্বর্ণপদক পেয়েছিলেন। কাতারের দলটি বাছাই পর্বে প্রথম স্থান অর্জন করেছিল। একদিন পরে তিনি নিজের গতি অব্যাহত রেখে মিক্সড টিম ইভেন্টে টানা দ্বিতীয় স্বর্ণপদক জিতেছিলেন কাজাখস্তান দলকে ৩৩ - ২৯ ফলাফলে পরাজিত করে।
নতুন দিল্লিতে ২০২১ সালের আইএসএসএফ বিশ্বকাপে মৈরাজ আহমদ খান এবং গুরজ্যোত সিংহ খানগুরার সাথে পুরুষদের স্কিট দলগত বিভাগে স্বর্ণপদক জিতেছিলেন অঙ্গদ বাজওয়া। 
২০২০ সালের হিসাবে, বাজওয়া মানব রচনা বিশ্ববিদ্যালয় থেকে বিবিএ শেষ করেছেন। তিনি শেরউড কলেজে পড়াশোনা করেন এবং ভ্যানকুভারের ইউবিসি থেকে স্নাতক ডিগ্রি অর্জনের জন্য কিছু সময় কানাডায় চলে আসেন তবে ২০১৫ সাল থেকে আজ পর্যন্ত ভারতের প্রতিনিধিত্ব করতে ভারতে ফিরে আসেন। তাঁর বাবা গুরপাল সিং বাজওয়া কানাডার ব্যবসায়ী ।
ইহুদি-খ্রিস্টান

ইহুদি-খ্রিস্টান (; ; ) পরিভাষাটি খ্রিস্টধর্ম ও ইহুদিধর্মকে একত্রে শ্রেণিবদ্ধ করতে ব্যবহৃত হয়, হয় ইহুদিধর্ম থেকে খ্রিস্টধর্মের উৎপত্তি প্রসঙ্গে, উভয় ধর্মের বাইবেলের সাধারণ ব্যবহার অথবা উভয় ধর্মের মধ্যে উপলব্ধ সমান্তরালতা বা অভিন্নতা ও শেয়ারকৃত মূল্যবোধের কারণে।
“ইহুদি-খ্রিস্টান” শব্দটি প্রথম ১৯শ শতকে ইহুদিদের খ্রিস্টধর্মে ধর্মান্তরিত করার শব্দ হিসাবে আবির্ভূত হয়েছিল। জার্মান (যিহূদী খ্রীষ্টান) শব্দটি ফ্রিডরিখ নিৎশে ইহুদি ও খ্রিস্টান বিশ্বের দৃষ্টিভঙ্গির মধ্যে ধারাবাহিকতা বর্ণনা করতে ব্যবহার করেছিলেন।
স্নায়ুযুদ্ধের সময় এই শব্দটি মার্কিন যুক্তরাষ্ট্রে কমিউনিজমের বিপরীতে অবিচ্ছিন্ন আমেরিকান পরিচয়ের ইঙ্গিত দেওয়ার জন্য ব্যাপকভাবে ব্যবহৃত হয়েছিল। ধর্মতত্ত্ববিদ ও লেখক আর্থার এ. কোহেন তার ‘দ্য মিথ অব দ্য জুডেও-ক্রিশ্চিয়ান ট্র‍্যাডিশন’ গ্রন্থে যিহূদীয়-খ্রীষ্টীয় ধারণাটির ধর্মতাত্ত্বিক বৈধতা নিয়ে প্রশ্ন তুলেছেন, তিনি দাবি করেছেন যে এটি মূলত আমেরিকান রাজনীতির একটি আবিষ্কার ছিল।
এর সাথে সম্পর্কিত পরিভাষা “অব্রাহামীয় ধর্মের” মধ্যে ইহুদিধর্ম ও খ্রিস্টধর্ম ছাড়াও ইসলাম, দ্রুজ, বাহাই ধর্ম ও অন্যান্য ধর্ম অন্তর্ভুক্ত রয়েছে।
মুস্তাদরাকে হাকিম

মুস্তাদরাক আল হাকিম () হল পাঁচ খন্ডের একটি প্রসিদ্ধ হাদিস সংকলন গ্রন্থ। গ্রন্থটির প্রকৃত নাম হল "আল মুস্তাদরাক আলাস সাহিহাইন" ()। ইসলামি পণ্ডিত প্রসিদ্ধ সুন্নি মুহাদ্দিস হাকিম নিশাপুরী (নিশাপুর ইরানে অবস্থিত) এটি রচনা করেন। তিনি ৭২ বছর বয়সে হিজরি ৩৯৩ সালে (১০০২-১০০৩ খ্রিঃ) এটি লিখেছিলেন।
গ্রন্থটিতে ৯০৪৫ হাদিস রয়েছে। তিনি দাবি করেছিছেন যে, এর হাদিসগুলো সহিহ বুখারি বা সহিহ মুসলিম বা উভয়ের শর্ত অনুসারে সহিহ ছিল।
সমতাপীয় রূপান্তর ডায়াগ্রাম

সমতাপীয় রূপান্তর ডায়াগ্রামগুলো সময়-তাপমাত্রা-রূপান্তরঃ (Time-Temperature-Transformation (TTT ) ডায়াগ্রাম হিসাবেও পরিচিত) এই ডায়াগ্রাম গুলোতে তাপমাত্রা বনাম সময়(লগারিথমিক স্কেলে ) প্লট করা হয় । এই ডায়াগ্রামগুলো তৈরি করা হয় শতকরা রূপান্তর বনাম সময়ের পরিমাপ থেকে এবং উচ্চ তাপমাত্রায় সংকর ইস্পাতের রূপান্তর বোঝার জন্য এটি খুবই গুরুত্বপূর্ণ।
শুধুমাত্র একটি নির্দিষ্ট কম্পোজিশনের পদার্থ এবং যদি রূপান্তরের সময় একটি সুনির্দিষ্ট তাপমাত্রা থাকে ও দ্রুতগতির শীতলীকরণের মাধ্যমে ওই তাপমাত্রায় আনা যায় তবেই কেবলমাত্র সমতাপীয় রূপান্তর ডায়াগ্রাম তৈরি করা যায়। যদিও এই ডায়াগ্রামটি সাধারণত রূপান্তরের গতিবিজ্ঞান বর্ণনা করার জন্য ব্যবহৃত হয়, সিরামিক ও অন্যান্য পদার্থের ক্রিস্টালীকরণের গতিবিদ্যাও এর দ্বারা বর্ণনা করা যেতে পারে। সময়-তাপমাত্রা-অধঃক্ষেপের ডায়াগ্রাম এবং সময়-তাপমাত্রা-ভঙ্গুরতা ডায়াগ্রামগুলি ইস্পাতের রূপান্তরের গতিবিজ্ঞান উপস্থাপন করতেও ব্যবহৃত হয়েছে।
সমতাপীয় রূপান্তর (Isothermal Transformation- IT) ডায়াগ্রাম বা সি-বক্ররেখাগুলো যান্ত্রিক বৈশিষ্ট্য, যেমনঃ আণুবীক্ষণিক উপাদান / আণুবীক্ষণিক কাঠামো এবং কার্বন ইস্পাতের তাপীয় চিকিৎসার সাথে সম্পর্কিত। ব্যাপনসহ রূপান্তরসমূহ (যেমনঃ অস্টেনাইট থেকে সিমেন্টাইট ও ফেরাইটের মিশ্রণ এর উৎপত্তি) সিগমোয়ডাল বক্ররেখার (S আকৃতির) সাহায্যে ব্যখ্যা করা যায়, উদাহরণস্বরূপঃ পার্লাইটিক রূপান্তরের সূচনাকে পার্লাইট শুরুর বক্ররেখা (P) দ্বারা উপস্থাপন করা হয়। P বক্ররেখায় এসে এই রূপান্তরটি সম্পন্ন হয়। নিউক্লিয়েশন হওয়ার জন্য একটি নির্দিষ্ট সময় পরিসরের প্রয়োজন হয়। গলনাঙ্ক থেকে তাপমাত্রা কমার সাথে সাথে নিউক্লিয়েশনের হার বাড়তে থাকে (এবং আণুবীক্ষণিক উপাদানের বৃদ্ধি কমতে থাকে) এবং বক্ররেখার মাঝামাঝি বা নাকের মত অংশ বরাবর এসে এর পরিমাণ সর্বোচ্চ হয়। পরবর্তীতে, মুক্ত শক্তির পরিমাণের বিশাল পার্থক্যের প্রভাবে চালিকা শক্তির বৃদ্ধি যাকে নিম্ন তাপমাত্রা অফসেট বলা হয়, তার কারণে ব্যপনের হার কমে যায়। এই রূপান্তরের ফলে আণুবীক্ষণিক উপাদান, পার্লাইট এবং বেনাইট গঠিত হয়। উচ্চ তাপমাত্রায় পার্লাইট এবং নিম্ন তাপমাত্রায় বেনাইট তৈরি হয়।
চিত্রে, রূপান্তর সূচনা রেখার সর্ববামের বিন্দুটি এই ডায়াগ্রামের নাক হিসেবে প্রচলিত। ৫০% চিহ্নিত রেখাটি যা শুরু এবং শেষ রূপান্তর রেখাদ্বয়ের মধ্যে অবস্থিত, তা দ্বারা প্রতিটি তাপমাত্রায় অস্টেনাইটের ৫০% রূপান্তর হতে কি পরিমাণ সময়ের প্রয়োজন তা বোঝা যায়। 
ইউটেকটয়েড তাপমাত্রার নিচে কোয়েঞ্চ করা হলে অস্টেনাইট পুরোপুরিভাবে শীতল হতে পারে না। আরো সময় দেওয়া হলে স্থিতিশীল আণুবীক্ষণিক উপাদান গঠিত হতে পারে যেমনঃ ফেরাইট এবং সিমেন্টাইট। পার্লাইট দশা সূচিত হবার পরে যখন পরমাণুগুলো খুব দ্রুততার সাথে ব্যাপিত হয় তখন অমসৃণ পার্লাইট তৈরি হয়। এই রূপান্তরটি পার্লাইট সমাপ্তি রেখার সময়ে (P) এসে সম্পন্ন হয়।
তবে দ্রুত কোয়েঞ্চিং এর দ্বারা সৃষ্ট আন্ডারকুলিং (সম্পূর্ণ শীতল না হওয়া) হলে তখন পার্লাইট তৈরি না হয়ে মার্টেনসাইট অথবা বেনাইট তৈরি হয়। শীতলীকরণের হার যদি এমন হয় যে শীতলীকরণ বক্ররেখাটি P বক্ররেখাকে ছেদ করার পূর্বেই মার্টেনসাইট সূচনা তাপমাত্রা বা বেনাইট সূচনা বক্ররেখাকে ছেদ করে তবেই উপর্যুক্ত রূপান্তরটি হতে পারে। মার্টেনসাইট রূপান্তর একটি ব্যপনবিহীন বিকৃত রূপান্তর হওয়ায়, একে মার্টেনসাইটের সূচনা তাপমাত্রায় একটি সরলরেখা দ্বারা প্রকাশ করা হয়।
সন্ত যোষেফ

সন্ত যোষেফ (ইংরেজি উচ্চারণে সেইন্ট জোসেফ) (; ; ) হলেন আনুশাসনিক সুসমাচারসমূহের একজন চরিত্র যিনি যীশুর মাতা মরিয়মের সাথে বিবাহবন্ধনে আবদ্ধ ছিলেন এবং যীশুর আইনসম্মত পিতা ছিলেন। সুসমাচারসমূহে যীশুর ভাইদের নাম রয়েছে; ২য় শতাব্দীর শেষভাগে রচিত অপ্রামাণিক যাকোবের সুসমাচার যীশুর এই ভাইদের সন্ত যোষেফের পূর্বের বিবাহজাত সন্তান হিসাবে তত্ত্বায়ন করে৷ এই অবস্থানটি এখনও অর্থডক্স মণ্ডলীসমূহ ধারণ করে, তবে পশ্চিমা মণ্ডলীসমূহ যিরোমের সেই যুক্তি ধরে রেখেছে যে যোষেফ ও মরিয়ম উভয়ই আজীবন কুমার-কুমারী ছিলেন এবং যীশুর ভাইয়েরা তার কাজিন ছিলেন। ঐতিহাসিক চরিত্র হিসাবে যোষেফ সংক্রান্ত পরিপ্রেক্ষণ সুসমাচার পুস্তকগুলোর ধর্মতাত্ত্বিক পাঠ থেকে ভিন্ন।
যোষেফকে সন্ত যোষেফ হিসাবে ক্যাথলিক মণ্ডলী, পূর্ব অর্থডক্স মণ্ডলী, প্রাচ্যদেশীয় মণ্ডলী, ইঙ্গবাদ ও লুথারীয়বাদে শ্রদ্ধা করা হয়।
কিতাবুল আসার

কিতাবুল আসার (আরবি: كتاب الآثار ; ইংরেজি: "Kitabul Asar"), ইমাম আবু হানিফার ছাত্র ইমাম মুহাম্মদ ইবনে হাসান শাইবানী (১৩২ হিজরী - ১৮৯ হিজরি) রচিত পূর্ববর্তী একটি হাদিস গ্রন্থ। এই গ্রন্থটি একদা ইমাম আবু হানিফার প্রতি আরোপ করা হয়েছে। 
বইটিতে মাকতাবা শামিলা অনুসারে প্রায় এক হাজার হাদিস রয়েছে। এটি রচিত প্রাচীনতম হাদিস গ্রন্থগুলির মধ্যে একটি। বইটিতে অনেক হাদিস রয়েছে যা নবী মুহাম্মদের সাথে সরাসরি সংযুক্ত রয়েছে অন্যদিকে সাহাবা (নবি মুহাম্মদের সাহাবী) এর বর্ণনা রয়েছে। এর কিছু হাদিস সাহাবাদের ছাত্রদেরও রয়েছে বলে আরোপিত করা হয়েছে।
বইটি বিশ্বের অনেক প্রকাশনা সংস্থা প্রকাশ করেছে: